DA Den Europæiske Unions Tidende C 119/25

Meddelelse fra den franske regering vedrørende Europa-Parlamentets og Rådets direktiv 94/22/EF om betingelser for tildeling og udnyttelse af tilladelser til prospektering, efterforskning og produktion af kulbrinter (1)

(Meddelelse om ansøgning om eksklusiv tilladelse til efterforskning efter flydende eller gasformige kulbrinter, benævnt »Gex-tilladelsen«)

(EØS-relevant tekst)

(2008/C 119/08)

Ved ansøgning af 14. juni 2007, der er berigtiget den 7. januar 2008, har selskaberne Egdon Resources (New Ventures) Ltd, hvis hovedsæde er beliggende i Suite 2, 90-96 High Street, Odiham, Hamphshire, RG29 1LP (Det Forenede Kongerige), Eagle Energy Limited, hvis hovedsæde er beliggende i 21 Beresford Avenue, East Twickenham, TW1 2PY (Det Forenede Kongerige), og Nautical Petroleum plc, hvis hovedsæde er beliggende i Parnell House, 25 Wilton Road, London SW1V 1YD (Det Forenede Kongerige), anmodet om eksklusiv tilladelse til i en periode på fem år at efterforske flydende eller gasformige kulbrinter, benævnt »Gex-tilladelsen«, for et areal på ca. 932 km2, som omfatter en del af departementerne Haute Savoie, l'Ain og Jura.

Perimeteren for det område, som omfattes af denne tilladelse, udgøres af udsnit af meridianer og breddeparalleller, som mødes i de punkter, som defineres i nedenstående tabel ved deres geografiske koordinater, idet nulmeridianen går gennem Paris.

Toppunkt A: Skæringspunktet mellem breddeparallellen 51,60 gr N og grænsen mellem Frankrig og Schweiz

Toppunkter Længde Bredde B 4,00 gr Ø 51,60 gr N C 4,00 gr Ø 51,40 gr N D 3,90 gr Ø 51,40 gr N E 3,90 gr Ø 51,10 gr N F 4,30 gr Ø 51,10 gr N

Toppunkt G: Skæringspunktet mellem meridianen 4,30 gr Ø og grænsen mellem Frankrig og Schweiz

Toppunkt A-G: Grænsen mellem Frankrig og Schweiz

Området omfattet af denne ansøgning er delvist beliggende inden for det areal, der er omfattet af Moussières -tilladelsen, som er offentliggjort i EUT den 11. april 2007, og delvist uden for. Udbuddet vedrører alene den del, som ligger udenfor. Perimeteren for dette område udgøres af udsnit af meridianer og breddeparalleller, som mødes i de toppunkter, som defineres i nedenstående tabel ved deres geografiske koordinater i grader, idet nulmeridianen går gennem Paris.

Toppunkt A: Skæringspunktet mellem breddeparallellen 51,60 gr N og grænsen mellem Frankrig og Schweiz

Toppunkter Længde Bredde B 4,00 gr Ø 51,60 gr N C 4,00 gr Ø 51,30 gr N D 3,90 gr Ø 51,30 gr N E 3,90 gr Ø 51,10 gr N F 4,30 gr Ø 51,10 gr N

Toppunkt G: Skæringspunktet mellem meridianen 4,30 gr Ø og grænsen mellem Frankrig og Schweiz

Toppunkt A-G: Grænsen mellem Frankrig og Schweiz

Indgivelse af ansøgninger og tildelingskriterier

Ansøgerne, der indgav den oprindelige ansøgning, og konkurrerende ansøgere skal overholde de betingelser, som er fastsat ved artikel 4, 5 og 6 i dekret nr. 2006-648 af 2. juni 2006 om udvindingsrettigheder og rettigheder til underjordisk oplagring (den franske statstidende Journal officiel de la République française af 3. juni 2006).

Interesserede virksomheder kan indsende en ansøgning i konkurrence hermed inden for en tidsfrist på 90 dage regnet fra dagen for offentliggørelsen af denne meddelelse efter den fremgangsmåde, der er angivet i »Meddelelse om opnåelse af udvindingsrettigheder for kulbrinter i Frankrig«, der er offentliggjort i De Europæiske Fællesskabers Tidende C 374 af 30. december 1994, s. 11, og fastsat ved dekret nr. 2006-648 om udvindingsrettigheder og rettigheder til underjordisk oplagring. Konkurrerende ansøgninger stiles til ministeren for minedrift på nedenstående adresse.

Den oprindelige ansøgning og de konkurrerende ansøgninger vurderes på grundlag af kriterierne for tildeling af udvindingsrettigheder, jf. artikel 6 i det nævnte dekret, og der træffes afgørelse senest den 18. juni 2009.

Betingelser og krav vedrørende udøvelse og ophør af aktiviteten

Ansøgerne henvises til artikel 79 og 79.1 i loven om minedrift »code minier« og dekret nr. 2006-649 af 2. juni 2006 vedrørende minedrift, underjordisk oplagring og tilsynet med miner og underjordisk oplagring »travaux miniers, aux travaux de stockage souterrain et à la police des mines et des stockages souterrains«, (Journal officiel de la République française af 3. juni 2006).

Yderligere oplysninger kan fås ved henvendelse til: Ministère de l'écologie, du développement et de l'aménagement durables (direction générale de l'énergie et des matières premières, direction des ressources énergétiques et minérales, bureau de la législation minière), 61, boulevard Vincent Auriol, Télédoc 133, F-75703 Paris Cedex 13 (tlf. (33) 144 97 23 02, fax (33) 144 97 05 70). De ovennævnte love og regler findes på Légifrance på adressen: http://www.legifrance.gouv.fr

(1) EFT L 164 af 30.6.1994, s. 3.